title: Решение (ЕС) 2017/1929 на Съвета от 17 октомври 2017 година за назначаване на член и заместник-член, предложени от Федерална република Германия, в Комитета на регионите

text:
               21.10.2017

               BG

               Официален вестник на Европейския съюз

               L 272/17

         РЕШЕНИЕ (ЕС) 2017/1929 НА СЪВЕТА
   от 17 октомври 2017 година
   за назначаване на член и заместник-член, предложени от Федерална република Германия, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Hans Jörg DUPPRÉ се освободи едно място за член на Комитета на регионите.

               (3)

               С назначаването на г-н Bernd LANGE за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за член:

                           —

                           г-н Bernd LANGE, Landrat im Landkreis Görlitz,

               б)

               за заместник-член:

                           —

                           г-н Thomas HABERMANN, Landrat im Landkreis Rhön-Grabfeld.

         Член 2
   Настоящото решение влиза в сила в деня на приемането му.

      Съставено в Люксембург на 17 октомври 2017 година.

            За Съвета

            Председател

         M. MAASIKAS

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение на Съвета от 9 юли 2013 година за приемане на позицията на Съвета по проекта за коригиращ бюджет № 3 на Европейския съюз за финансовата 2013 година

text:
               13.7.2013

               BG

               Официален вестник на Европейския съюз

               C 201/4

         РЕШЕНИЕ НА СЪВЕТА
   от 9 юли 2013 година
   за приемане на позицията на Съвета по проекта за коригиращ бюджет № 3 на Европейския съюз за финансовата 2013 година
   2013/C 201/05
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (1), и по-специално член 41 от него,
   като има предвид, че:

               —

               бюджетът на Съюза за финансовата 2013 година беше окончателно приет на 12 декември 2012 г. (2),

               —

               на 15 април 2013 г. Комисията представи предложение, съдържащо проект за коригиращ бюджет № 3 към общия бюджет за финансовата 2013 г.,

         РЕШИ:
   Член единствен
   Позицията на Съвета по проекта за коригиращ бюджет № 3 на Европейския съюз за финансовата 2013 г. беше приета на 9 юли 2013 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  ОВ L 298, 26.10.2012 г., стр. 1.

      (2)  ОВ L 66, 8.3.2013 г., стр. 1, с поправка в ОВ L 134, 18.5.2013 г., стр. 21.


title: 2010/779/ЕС: Решение на Съвета от 14 декември 2010 година относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген, свързани със създаването на Европейска агенция за оперативното управление на широкомащабни информационни системи в областта на свободата, сигурността и правосъдието

text:
               17.12.2010

               BG

               Официален вестник на Европейския съюз

               L 333/58

         РЕШЕНИЕ НА СЪВЕТА
   от 14 декември 2010 година
   относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген, свързани със създаването на Европейска агенция за оперативното управление на широкомащабни информационни системи в областта на свободата, сигурността и правосъдието
   (2010/779/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид член 4 от Протокола (№ 19) относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз (наричан по-нататък „Протокол относно достиженията на правото от Шенген“),
   като взе предвид искането на правителството на Обединеното кралство Великобритания и Северна Ирландия, отправено чрез писмо от 5 октомври 2010 г. до председателя на Съвета, да участва в определени разпоредби от достиженията на правото от Шенген, посочени в същото писмо,
   като има предвид, че:

               (1)

               С Решение 2000/365/ЕО (1) Съветът разреши на Обединеното кралство Великобритания и Северна Ирландия да участва в някои разпоредби от достиженията на правото от Шенген в съответствие с определените в посоченото решение условия.

               (2)

               На 24 юни 2009 г. Европейската комисия внесе предложение за регламент на Европейския парламент и на Съвета за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (наричан по-нататък „предложения регламент“).

               (3)

               Съгласно предложения регламент Европейската агенция за оперативното управление на широкомащабни информационни системи в областта на свободата, сигурността и правосъдието (наричана по-нататък „Агенцията“) следва да отговаря за оперативното управление на Шенгенската информационна система от второ поколение (ШИС II), Визовата информационна система (ВИС) и „Евродак“ и може да отговаря за подготвянето, разработването и оперативното управление на други широкомащабни информационни системи в областта на свободата, сигурността и правосъдието въз основа на съответен законодателен инструмент, основаващ се на дял V от част трета от Договора за функционирането на Европейския съюз

               (4)

               ШИС II е част от достиженията на правото от Шенген. Създаването, функционирането и използването на ШИС II се уреждат от Регламент (ЕО) № 1987/2006 на Европейския парламент и на Съвета (2) и Решение 2007/533/ПВР на Съвета (3). Обединеното кралство обаче е участвало в приемането само на Решение 2007/533/ПВР, в което са развити разпоредбите от достиженията на правото от Шенген, посочени в член 1, буква а), подточка ii) от Решение 2000/365/ЕО.

               (5)

               ВИС също е част от достиженията на правото от Шенген. Обединеното кралство не е участвало в приемането на Решение 2004/512/ЕО (4), Регламент (ЕО) № 767/2008 (5) и Решение 2008/633/ПВР (6), които уреждат създаването, функционирането или използването на ВИС, и не е обвързано от тях.

               (6)

               „Евродак“ не е част от достиженията на правото от Шенген. Обединеното кралство е участвало в приемането на Регламент (ЕО) № 2725/2000 (7), който урежда създаването, функционирането и използването на „Евродак“, и е обвързано от него.

               (7)

               Като се има предвид неговото участие в „Евродак“ и частичното му участие в ШИС II, Обединеното кралство има право да участва в дейността на Агенцията, доколкото Агенцията ще отговаря за оперативното управление на ШИС II съгласно предвиденото в Решение 2007/533/ПВР, както и на „Евродак“.

               (8)

               Предлаганата агенция следва да притежава единна правосубектност и да се характеризира с единна организационна и финансова структура. За тази цел Агенцията следва да бъде създадена с един законодателен инструмент, който трябва да бъде изцяло гласуван в рамките на Съвета. Освен това след приемането му предложеният регламент следва изцяло да се прилага в обвързаните от него държави-членки. Това изключва възможността за частично прилагане от Обединеното кралство.

               (9)

               С цел да се осигури съответствие с Договорите и с приложимите протоколи и същевременно да се запазят единството и последователността на предложения регламент, Обединеното кралство поиска да участва в предложения регламент съгласно член 4 от Протокола относно достиженията на правото от Шенген, доколкото Агенцията ще отговаря за оперативното управление на ШИС II съгласно предвиденото в Регламент (ЕО) № 1987/2006, както и на ВИС.

               (10)

               Съветът признава правото на Обединеното кралство в съответствие с член 4 от Протокола относно достиженията на правото от Шенген да отправи искане за участие в предложения регламент, доколкото Обединеното кралство няма да участва в предложения регламент на друго основание.

               (11)

               Участието на Обединеното кралство в предложения регламент няма да засяга факта, че понастоящем Обединеното кралство не участва и не може да участва в разпоредбите от достиженията на правото от Шенген, свързани със свободното движение на граждани на трети държави, визовата политика и преминаването на лица през външните граници на държавите-членки. Това дава основание за включването на конкретни разпоредби в предложения регламент, които да отразят специалното положение на Обединеното кралство, по-специално във връзка с ограниченото право на глас в управителния съвет на Агенцията.

               (12)

               Смесеният комитет, създаден съгласно член 3 от Споразумението, сключено от Съвета на Европейския съюз, от една страна, и Република Исландия и Кралство Норвегия, от друга страна, за асоциирането на последните в процеса на изпълнение, прилагане и развитие на достиженията на правото от Шенген (8), бе информиран за подготвянето на настоящото решение в съответствие с член 5 от същото споразумение.

               (13)

               Смесеният комитет, създаден съгласно член 3 от Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (9), бе информиран за подготвянето на настоящото решение в съответствие с член 5 от същото споразумение,

         ПРИЕ НАСТОЯЩОТО РЕШЕНИЕ:
   Член 1
   В допълнение към Решение 2000/365/ЕО Обединеното кралство Великобритания и Северна Ирландия участва и в разпоредбите на регламента на Европейския парламент и на Съвета за създаване на Европейска агенция за оперативното управление на широкомащабни информационни системи в областта на свободата, сигурността и правосъдието, доколкото те са свързани с оперативното управление на Визовата информационна система (ВИС) и на частите на Шенгенската информационна система от второ поколение (ШИС II), в които Обединеното кралство не участва.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 14 декември 2010 година.

            За Съвета

            Председател

         S. VANACKERE

      (1)  ОВ L 131, 1.6.2000 г., стр. 43.

      (2)  ОВ L 381, 28.12.2006 г., стр. 4.

      (3)  ОВ L 205, 7.8.2007 г., стр. 63.

      (4)  Решение 2004/512/ЕО на Съвета от 8 юни 2004 г. за създаване на визова информационна система (ВИС) (ОВ L 213, 15.6.2004 г., стр. 5).

      (5)  Регламент (ЕО) № 767/2008 на Европейския парламент и на Съвета от 9 юли 2008 г. относно Визовата информационна система (ВИС) и обмена на данни между държави-членки относно визите за краткосрочно пребиваване (Регламент за ВИС) (ОВ L 218, 13.8.2008 г., стр. 60).

      (6)  Решение 2008/633/ПВР на Съвета от 23 юни 2008 г. относно достъпа до Визовата информационна система (ВИС) за справки от оправомощени органи на държавите-членки и от Европол с цел предотвратяване, разкриване и разследване на терористични действия и други тежки престъпления (ОВ L 218, 13.8.2008 г., стр. 129).

      (7)  Регламент (ЕО) № 2725/2000 на Съвета от 11 декември 2000 г. за създаване на система „Евродак“ за сравняване на дактилоскопични отпечатъци с оглед ефективното прилагане на Дъблинската конвенция (ОВ L 316, 15.12.2000 г., стр. 1).

      (8)  ОВ L 176, 10.7.1999 г., стр. 36.

      (9)  ОВ L 53, 27.2.2008 г., стр. 52.


title: 2013/777/ОВППС: Решение EUTM Сомалия/1/2013 на Комитета по политика и сигурност от 17 декември 2013 година за назначаване на командващ мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Сомалия)

text:
               20.12.2013

               BG

               Официален вестник на Европейския съюз

               L 346/53

         РЕШЕНИЕ EUTM СОМАЛИЯ/1/2013 НА КОМИТЕТА ПО ПОЛИТИКА И СИГУРНОСТ
   от 17 декември 2013 година
   за назначаване на командващ мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Сомалия)
   (2013/777/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (1), и по-специално член 5 от него,
   като има предвид, че:

               (1)

               В съответствие с член 5, параграф 1 от Решение 2010/96/ ОВППС Съветът упълномощи Комитета по политика и сигурност (КПС) да взема решения относно назначаването на командващ мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Сомалия).

               (2)

               На 22 януари 2013 г. Съветът прие Решение 2013/44/ОВППС (2), с което се изменя и удължава действието на Решение 2010/96/ОВППС и се назначава бригаден генерал Gerald AHERNE за командващ мисията на ЕС.

               (3)

               Италианската република предложи бригаден генерал Massimo MINGIARDI да бъде назначен за нов командващ мисията на ЕС, който да замени бригаден генерал Gerald AHERNE.

               (4)

               Военният комитет на ЕС подкрепя това предложение.

               (5)

               В съответствие с член 5 от Протокол №22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Massimo MINGIARDI се назначава за командващ мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Сомалия), считано от 15 февруари 2014 г.
   Член 2
   Настоящото решение влиза в сила на 15 февруари 2014 г.

      Съставено в Брюксел на 17 декември 2013 година.

            За Комитета по политика и сигурност

            Председател

         W. STEVENS

      (1)  ОВ L 44, 19.2.2010 г., стр. 16

      (2)  Решение 2013/44/ОВППС на Съвета от 22 януари 2013 г. за изменение и удължаване на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност (ОВ L 20, 23.1.2013 г., стр. 57).


title: Решение на Комисията от 28 септември 2010 година за назначаване на членовете на групата за технически консултации в областта на биологичното производство и за изготвяне на списъка от кандидати

text:
               29.9.2010

               BG

               Официален вестник на Европейския съюз

               C 262/3

         РЕШЕНИЕ НА КОМИСИЯТА
   от 28 септември 2010 година
   за назначаване на членовете на групата за технически консултации в областта на биологичното производство и за изготвяне на списъка от кандидати
   2010/C 262/03
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/427/ЕО от 3 юни 2009 г. за създаване на експертна група за технически консултации в областта на биологичното производство (1), и по-специално член 4, параграф 2 от него,
   като има предвид, че:

               (1)

               С Решение 2009/427/ЕО Комисията създаде експертната група за технически консултации в областта на биологичното производство.

               (2)

               В съответствие с член 4, параграф 2 от Решение 2009/427/ЕО Комисията публикува покана за представяне на кандидатури 2009/C 308/10 (2). Поканата съдържа също така критериите и процедурата за подбор, които позволиха да се изготви списък от подходящи кандидати.

               (3)

               За да приключи процедурата по подбора, сега Комисията трябва да назначи членовете на групата и да изготви списъка от кандидати,

         РЕШИ:
   Член 1
   В списъците от приложенията към настоящото решение се посочват имената на членовете на групата и списъка от кандидати. По-конкретно:

               а)

               13-те експерти, изброени в приложение I към настоящото решение, се назначават като постоянни членове на групата;

               б)

               изготвен е списъкът от кандидати, който включва 62 експерти, изброени в приложение II към настоящото решение.

         Член 2
   Настоящото решение влиза в сила в деня на приемането му и ще се прилага до 31 декември 2013 г. Комисията решава дали да го измени и/или да удължи срока на неговото действие преди посочената дата.

      Съставено в Брюксел на 28 септември 2010 година.

            За Комисията

         Dacian CIOLOŞ

            Член на Комисията

      (1)  ОВ L 139, 5.6.2009 г., стр. 29.

      (2)  ОВ C 308, 18.12.2009 г., стр. 22.

      ПРИЛОЖЕНИЕ I

         Списък в азбучен ред на експертите, назначени като постоянни членове на групата

                  —

                  Alexander Beck

                  —

                  Jacques Cabaret

                  —

                  Niels Halberg

                  —

                  Sonya Ivanova-Peneva

                  —

                  Lizzie Melby Jespersen

                  —

                  Ursula Kretzschmar

                  —

                  Nicolas Lampkin

                  —

                  Giuseppe Lembo

                  —

                  Mariane Monod

                  —

                  Robin Frederik Alexander Moritz

                  —

                  José Luis de la Plaza Pérez

                  —

                  Bernhard Speiser

                  —

                  Fabio Tittarelli

      ПРИЛОЖЕНИЕ II

         Списък в азбучен ред на експертите, включени в списъка от кандидати

                  —

                  Simó Alegre Castellví

                  —

                  David Arney

                  —

                  Keith Ball

                  —

                  Stéphane Bellon

                  —

                  Francis Blake

                  —

                  Michel Bouilhol

                  —

                  Stefano Canali

                  —

                  Philippe Darriet

                  —

                  Jans Didier

                  —

                  Karl-Jan Erstad

                  —

                  Alicia Estevez

                  —

                  Juan Fernando Gallardo Lancho

                  —

                  Roberto García Ruiz

                  —

                  Elisabetta Giuffra

                  —

                  Aase Solvej Hansen

                  —

                  Roger Michael Hitchings

                  —

                  Uwe Hofmann

                  —

                  Jiri Harazim

                  —

                  Henning Høgh Jensen

                  —

                  Niels Finn Johansen

                  —

                  Monique Jonis

                  —

                  Maria Concepción Jorda Gutiérrez

                  —

                  Herve Juin

                  —

                  Emmanouil Kampourakis

                  —

                  Géza Kovács

                  —

                  Michael Kügler

                  —

                  Markus Kelderer

                  —

                  Sybille Kyed

                  —

                  Jascha Iri Leenhouwers

                  —

                  Carlo Leifert

                  —

                  Margareta Lennartsson Turner

                  —

                  Mariusz Maciejczak

                  —

                  Giovanna Martelli

                  —

                  Juan Rodriguez Martin

                  —

                  Avraam Mavridis

                  —

                  Cristina Micheloni

                  —

                  Bent Egberg Mikkelsen

                  —

                  Diego Omar Minnicelli

                  —

                  Susanne Padel

                  —

                  Leonidas Panomitros

                  —

                  Bruce Denholm Pearce

                  —

                  Mariana Petkova

                  —

                  Carlo Ponzio

                  —

                  Katia Radeva

                  —

                  Gerold Rahmann

                  —

                  Eckhard Reiners

                  —

                  José Raul Alves Ribeiro

                  —

                  Carlos Palacios Riocerezo

                  —

                  Denis Rusjan

                  —

                  Bernhard Schulz

                  —

                  Pentti Seuri

                  —

                  Snezhka Simeonova Delcheva

                  —

                  Evangelia Nikolaos Sossidou

                  —

                  Jens Soth

                  —

                  Christopher George Starrett

                  —

                  Wijnand Sukkel

                  —

                  Juan José Triana Marrero

                  —

                  Rob van den Broek

                  —

                  Boudewijn van Elzakker

                  —

                  Vivian Vilich

                  —

                  François Warlop

                  —

                  Simon Wright


title: Решение на Съвета от 7 ноември 2006 година относно позицията, която следва да заеме Общността в рамките на Международния съвет за тропическия дървен материал по отношение на удължаването на Международното споразумение за тропическия дървен материал от 1994 година (2006/C 298/01)

text:
Важна правна забележка

|

32006D1208(01)

Официален вестник n° C 298 , 08/12/2006 стр. 0001 - 0001

		Решение на Съветаот 7 ноември 2006 годинаотносно позицията, която следва да заеме Общността в рамките на Международния съвет за тропическия дървен материал по отношение на удължаването на Международното споразумение за тропическия дървен материал от 1994 година(2006/C 298/01)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2 от него,като взе предвид предложението на Комисията [1],като има предвид, че:(1) Международното споразумение за тропическия дървен материал от 1994 г. беше подписано и временно прилагано от Общността с Решение 96/493/EО на Съвета [2].(2) Споразумението, последвало Международното споразумение за тропическия дървен материал от 1994 г., беше сключено успешно в рамките на Конференцията на Обединените нации за търговия и развитие през януари 2006 г.(3) Международното споразумение за тропическия дървен материал от 1994 г. остава в сила до 31 декември 2006 г., освен ако в съответствие с разпоредбите на член 46, параграф 3 то бъде удължено след тази дата с решение на Международния съвет за тропическия дървен материал дотогава докогато последващото споразумение влезе в сила.(4) Удължаването на споразумението е в интерес на Общността.(5) Трябва да се установи позицията на Европейската общност в Международния съвет за тропическия дървен материал,ПРИЕ НАСТОЯЩОТО РЕШЕНИЕ:Член 1Позицията на Европейската общност в Международния съвет за тропическия дървен материал е да гласува за удължаването на Международното споразумение за тропическия дървен материал от 1994 г. до временното или окончателното влизане в сила на последващото споразумение от 2006 г.Член 2Европейската общност ще се стреми да мотивира Международния съвет за тропическия дървен материал да вземе решение за ограничаване на срока на удължаване на Международното споразумение за тропическия дървен материал от 1994 г. или да се приеме клауза за преразглеждане.Съставено в Брюксел на 7 ноември 2006 година.За СъветаПредседателE. Heinäluoma[1] Док. 12953/06 — COM(2006)469 окончателен[2] ОВ L 208, 17.8.1996 г., стр. 1.--------------------------------------------------


title: 2012/483/ЕС: Решение на Комисията от 20 август 2012 година за определяне на нов краен срок за подаване на досиета за някои вещества, които следва да бъдат проучени в рамките на 14-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета (нотифицирано под номер C(2012) 5787)  текст от значение за ЕИП

text:
               22.8.2012

               BG

               Официален вестник на Европейския съюз

               L 226/6

         РЕШЕНИЕ НА КОМИСИЯТА
   от 20 август 2012 година
   за определяне на нов краен срок за подаване на досиета за някои вещества, които следва да бъдат проучени в рамките на 14-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета
   (нотифицирано под номер C(2012) 5787)
   (текст от значение за ЕИП)
   (2012/483/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2 от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО.

               (2)

               За известен брой комбинации вещества/продуктови типове, включени в посочения списък, или всички участници са се оттеглили от програмата за преглед, или не са получени напълно комплектовани досиета до крайния срок, определен в член 9 и член 12, параграф 3 от Регламент (ЕО) № 1451/2007 от държавата-членка, определена като докладваща за оценката.

               (3)

               Комисията съответно информира държавите-членки за това съгласно член 11, параграф 2, член 12, параграф 1 и член 13, параграф 5 от Регламент (ЕО) № 1451/2007. Информацията е оповестена публично по електронен път на 17 януари 2011 г.

               (4)

               В рамките на три месеца след електронното публикуване на тази информация няколко компании заявиха интерес да поемат ролята на участник по отношение на някои от въпросните вещества и продуктови типове в съответствие с член 12, параграф 1 от Регламент (ЕО) № 1451/2007.

               (5)

               Вследствие на това следва да се определи нов срок за подаването на досиета за тези вещества и продуктови типове в съответствие с член 12, параграф 3, втора алинея от посочения регламент.

               (6)

               Мерките, предвидени в настоящото решение, са в съответствие със становището на Постоянния комитет по биоцидите,

         ПРИЕ НАСТОЯЩОТО РЕШЕНИЕ:
   Член 1
   За веществата и продуктовите типове, посочени в приложението, новият краен срок за подаване на досиета е 30 септември 2013 г.
   Член 2
   Адресати на настоящото решение са държавите-членки.

      Съставено в Брюксел на 20 август 2012 година.

            За Комисията

         Janez POTOČNIK

            Член на Комисията

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ

         Вещества и продуктови типове, за които новият краен срок за подаване на досиета е 30 септември 2013 г.

                  Наименование

                  EC №

                  № по CAS

                  Продуктов тип

                  Докладваща държава-членка

                  Триклозан

                  222-182-2

                  3380-34-5

                  2

                  DK

                  Триклозан

                  222-182-2

                  3380-34-5

                  7

                  DK

                  Триклозан

                  222-182-2

                  3380-34-5

                  9

                  DK

                  2-феноксиетанол

                  204-589-7

                  122-99-6

                  3

                  UK


title: Решение (ЕС) 2016/253 на Европейския парламент и на Съвета от 25 ноември 2015 година относно мобилизирането на Инструмента за гъвкавост за незабавни бюджетни мерки за преодоляване на кризата с бежанците

text:
               24.2.2016

               BG

               Официален вестник на Европейския съюз

               L 47/6

         РЕШЕНИЕ (ЕС) 2016/253 НА ЕВРОПЕЙСКИЯ ПАРЛАМЕНТ И НА СЪВЕТА
   от 25 ноември 2015 година
   относно мобилизирането на Инструмента за гъвкавост за незабавни бюджетни мерки за преодоляване на кризата с бежанците
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (1), и по-специално точка 12 от него,
   като взеха предвид предложението на Европейската комисия,
   като имат предвид, че:

               (1)

               Член 11 от Регламент (ЕС, Евратом) № 1311/2013 на Съвета (2) позволява мобилизирането на Инструмента за гъвкавост в рамките на годишния таван от 471 милиона евро (по цени от 2011 г.), с цел да се позволи финансирането на ясно определени разходи, които не могат да бъдат финансирани в рамките на наличните тавани за една или повече функции.

               (2)

               Поради спешните нужди е необходимо да бъдат мобилизирани значителни допълнителни средства за финансиране на мерки за облекчаване на кризата с миграцията и бежанците.

               (3)

               След като разгледаха всички възможности за преразпределяне на бюджетни кредити в рамките на тавана на разходите по функция 3 (Сигурност и гражданство) и функция 4 (Глобална Европа), изглежда необходимо да се мобилизира Инструментът за гъвкавост, за да се допълни финансирането в общия бюджет на Европейския съюз за финансовата 2016 година над тавана на функция 3 с 1 506 милиона евро и на функция 4 с 24 милиона евро за финансиране на мерки в областта на миграцията и бежанците. За това мобилизиране следва да се използват неизползваните годишни суми, предоставени на Инструмента за гъвкавост за финансовата 2014 и 2015 година.

               (4)

               Въз основа на очаквания профил на плащанията, бюджетните кредити за плащания, съответстващи на мобилизираните средства от Инструмента за гъвкавост, следва да бъдат разпределени за няколко финансови години, като размерът им се изчислява на 734,2 милиона евро за 2016 г., 654,2 милиона евро за 2017 г., 83,0 милиона евро за 2018 г. и 58,6 милиона евро за 2019 г.,

         ПРИЕХА НАСТОЯЩОТО РЕШЕНИЕ:
   Член 1
   1.   За общия бюджет на Европейския съюз за финансовата 2016 година ще бъде мобилизиран Инструментът за гъвкавост за предоставяне на сумата от 1 506 милиона евро под формата на бюджетни кредити за поети задължения по функция 3 (Сигурност и гражданство) и 24 милиона евро под формата на бюджетни кредити за поети задължения по функция 4 (Глобална Европа).
   Тези суми ще се използват за финансиране на мерки за управлението на кризата с бежанците.
   2.   Въз основа на очаквания профил на плащанията, бюджетните кредити за плащания, съответстващи на мобилизираните средства по линия на Инструмента за гъвкавост, са, както следва:

               а)

               734,2 милиона евро през 2016 г.;

               б)

               654,2 милиона евро през 2017 г.;

               в)

               83,0 милиона евро през 2018 г.;

               г)

               58,6 милиона евро през 2019 г.

         Конкретните суми за всяка финансова година се разрешават в съответствие с годишната бюджетна процедура.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 25 ноември 2015 година

            За Европейския парламент

            Председател

         M. SCHULZ

            За Съвета

            Председател

         N. SCHMIT

      (1)  ОВ C 373, 20.12.2013 г., стр. 1.

      (2)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: 2008/144/ЕО: Решение на Съвета от 28 януари 2008 година относно сключването на протокол за изменение на Споразумението за морски транспорт между Европейската общност и нейните държави-членки, от една страна, и Китайската народна република, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
               21.2.2008

               BG EN

               Официален вестник на Европейския съюз

               L 46/37

         РЕШЕНИЕ НА СЪВЕТА
   от 28 януари 2008 година
   относно сключването на протокол за изменение на Споразумението за морски транспорт между Европейската общност и нейните държави-членки, от една страна, и Китайската народна република, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз
   (2008/144/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 от него във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Споразумението за морски транспорт между Европейската общност и нейните държави-членки, от една страна, и Китайската народна република, от друга страна, (наричано по-долу „Споразумението“), беше подписано в Брюксел на 6 декември 2002 г.

               (2)

               На 5 септември 2005 г. в Пекин беше подписан протокол за изменение на споразумението, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.

               (3)

               В съответствие с член 6, параграф 2 от Акта за присъединяване от 2005 г. България и Румъния трябва да се присъединят към споразумението посредством протокол между Съвета и Китайската народна република.

               (4)

               Необходимите конституционни и институционални процедури са изпълнени и следователно протоколът следва да бъде одобрен,

         РЕШИ:
   Член единствен
   1.   Протоколът за изменение на Споразумението за морски транспорт между Европейската общност и нейните държави-членки, от една страна, и Китайската народна република, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, се одобрява от името на Общността.
   Текстът на протокола (2) е приложен към настоящото решение.
   2.   От името на Европейската общност и нейните държави-членки председателят на Съвета ще направи нотификацията, предвидена в член 3 от протокола.

      Съставено в Брюксел на 28 януари 2008 година.

            За Съвета

            Председател

         D. RUPEL

      (1)  Становище от 5 юли 2005 г. (ОВ C 157 Е, 6.7.2006 г., стр. 53).

      (2)  Автентичният вариант на споразумението на български език ще бъде публикуван в Официален вестник на по-късна дата.
    ---documentbreak---

               21.2.2008

               BG EN

               Официален вестник на Европейския съюз

               L 46/38

         PROTOCOL
   amending the Agreement on maritime transport between the European Community and its Member States, of the one part, and the Government of the People’s Republic of China, of the other part
   THE KINGDOM OF BELGIUM,
   THE CZECH REPUBLIC,
   THE KINGDOM OF DENMARK,
   THE FEDERAL REPUBLIC OF GERMANY,
   THE REPUBLIC OF ESTONIA,
   THE HELLENIC REPUBLIC,
   THE KINGDOM OF SPAIN,
   THE FRENCH REPUBLIC,
   IRELAND,
   THE ITALIAN REPUBLIC,
   THE REPUBLIC OF CYPRUS,
   THE REPUBLIC OF LATVIA,
   THE REPUBLIC OF LITHUANIA,
   THE GRAND DUCHY OF LUXEMBOURG,
   THE REPUBLIC OF HUNGARY,
   THE REPUBLIC OF MALTA,
   THE KINGDOM OF THE NETHERLANDS,
   THE REPUBLIC OF AUSTRIA,
   THE REPUBLIC OF POLAND,
   THE PORTUGUESE REPUBLIC,
   THE REPUBLIC OF SLOVENIA,
   THE SLOVAK REPUBLIC,
   THE REPUBLIC OF FINLAND,
   THE KINGDOM OF SWEDEN,
   THE UNITED KINGDOM OF GREAT BRITAIN AND NORTHERN IRELAND,
   hereinafter referred to as the ‘Member States’, represented by the Council of the European Union, and
   THE EUROPEAN COMMUNITY, hereinafter referred to as ‘the Community’, represented by the Council of the European Union,
   of the one part, and
   THE GOVERNMENT OF THE PEOPLE’S REPUBLIC OF CHINA,
   of the other part,
   HAVING REGARD TO the accession of the Czech Republic, the Republic of Estonia, the Republic of Cyprus, the Republic of Latvia, the Republic of Lithuania, the Republic of Hungary, the Republic of Malta, the Republic of Poland, the Republic of Slovenia and the Slovak Republic to the European Union and thereby to the Community on 1 May 2004,
   HAVE AGREED AS FOLLOWS:
   Article 1
   The Czech Republic, the Republic of Estonia, the Republic of Cyprus, the Republic of Latvia, the Republic of Lithuania, the Republic of Hungary, the Republic of Malta, the Republic of Poland, the Republic of Slovenia and the Slovak Republic shall be Parties to the Agreement on Maritime Transport between the European Community and its Member States, of the one part, and the Government of the People’s Republic of China, of the other part, signed in Brussels on 6 December 2002 (hereinafter called the Agreement).
   Article 2
   The texts of the Agreement in the Czech, Estonian, Latvian, Lithuanian, Hungarian, Maltese, Polish, Slovenian and Slovak languages, which are attached to this Protocol shall become authentic under the same conditions as the other language versions drawn up in accordance with Article 14 of the Agreement.
   Article 3
   This Protocol shall be approved by the Contracting Parties in accordance with their own procedures. It shall enter into force on the same day the Agreement enters into force. Should however this Protocol be approved by the Contracting Parties on a later date than the entry into force of the Agreement, then the Protocol shall enter into force on the date on which the Parties have notified each other on the accomplishment of the internal procedures for approval.
   Article 4
   This Protocol is drawn up at Beijing, on this fifth day of September in the year two thousand and five, in duplicate, in the Czech, Danish, Dutch, English, Estonian, Finnish, French, German, Greek, Hungarian, Italian, Latvian, Lithuanian, Maltese, Polish, Portuguese, Slovenian, Slovak, Spanish, Swedish and Chinese languages, each of these texts being equally authentic.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika tal-Poplu taċ-Ċina
         Voor de regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Čínskej l'udovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Решение (ЕС) 2015/810 на Комисията от 23 януари 2015 година относно схема за държавни помощи SA.20326 (2013/C) (ex 2012/NN), приведена в действие от Белгия (нотифицирано под номер C(2015) 130) (Текст от значение за ЕИП)

text:
               23.5.2015

               BG

               Официален вестник на Европейския съюз

               L 128/21

         РЕШЕНИЕ (ЕС) 2015/810 НА КОМИСИЯТА
   от 23 януари 2015 година
   относно схема за държавни помощи SA.20326 (2013/C) (ex 2012/NN), приведена в действие от Белгия

         (нотифицирано под номер C(2015) 130)

   (само текстовете на нидерландски и френски език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 108, параграф 2, първа алинея от него (1),
   като взе предвид Споразумението за Европейското икономическо пространство, и по-специално член 62, параграф 1, буква а) от него,
   като прикани заинтересованите страни да представят мненията си в съответствие с посочените членове (2) и като взе предвид техните мнения,
   като има предвид, че:
   1.   ПРОЦЕДУРА

               (1)

               С писмо от 7 октомври 2011 г. Комисията уведоми белгийските органи за откриването на процедура за проверка на схема N 649/2005 — Мерки за частично освобождаване от данък върху заплатите в полза на научноизследователската и развойна дейност (наричана по-долу „схемата“).

               (2)

               С писма от 7 октомври 2011 г., 2 февруари 2012 г. и 6 януари 2013 г. Комисията поиска информация относно прилагането на схемата. Тя прикани белгийските органи да ѝ съобщят списъка с предприятията, получили помощ в размер над 200 000 EUR през 2009 г. и 2010 г. Белгийските органи отговориха с писма от 17 ноември 2011 г., 2 май и 4 юни 2012 г. и 23 май 2013 г.

               (3)

               Освен това на 13 юни 2013 г. беше проведена среща между службите на Комисията и белгийските органи.

               (4)

               С писмо от 4 декември 2013 г. Комисията уведоми Белгия относно своето решение (наричано по-долу „решението за откриване“) (3) да открие процедурата, предвидена в член 108, параграф 2 от ДФЕС (наричана по-нататък „официална процедура по разследване“).

               (5)

               Белгийските органи представиха своите коментари и отговори на въпросите, съдържащи се в решението за откриване, с писма от 3 март, 1 април, 4 и 27 юли 2014 г. Те допълниха тази информация с електронни писма от 17 септември, 17 октомври и 21 ноември 2014 г. На 21 ноември 2014 г. Комисията е разполагала с цялата необходима информация за оценяване на съвместимостта на схемата с вътрешния пазар.

               (6)

               Дружество D39S SPRL представи мнения на 9 април 2014 г. С писмо от 16 май 2014 г. Комисията препрати тези мнения на белгийските органи. Те не са представили коментари.

         2.   ОПИСАНИЕ НА МЯРКАТА

   2.1.   Цел на мярката

               (7)

               Схемата бе одобрена с Решение C(2006) 2941 окончателен от 4 юли 2006 г. (4) (наричано по-нататък „решението“).

               (8)

               Схемата предвижда въвеждането на следните три мерки:

                           а)

                           Освобождаването при наемане на научни работници за изследователски проекти, осъществявани в партньорство с университети или висши учебни заведения („мярка 1“), осигурява освобождаване от данък върху заплатите в размер на 50 % в полза на предприятията, които плащат заплати на научни работници за изследователски проекти, осъществявани в резултат на споразумения за партньорство, сключени с университети или висши учебни заведения, установени в Европейското икономическо пространство (5). Бюджетът за мярка 1 беше оценен на 34 млн. EUR.

                           б)

                           Освобождаването при наемане на научни работници с определени дипломи („мярка 2“) осигурява освобождаване от данък върху заплатите в размер на 25 % в полза на предприятията, които плащат заплати на научни работници с определени научни степени (6). Бюджетът за мярка 2 беше оценен на 62 млн. EUR.

                           в)

                           Освобождаването в полза на младите иновативни предприятия (Young Innovative Companies) („мярка 3“) осигурява освобождаване от данък върху заплатите в размер на 50 % в полза на предприятията, които спадат към категорията на „младите иновативни предприятия“ (7) и които плащат заплати на своя научен персонал. Бюджетът за мярка 3 беше оценен на 20 млн. EUR.

               (9)

               Работодателят удържа данъка върху заплатите от възнаграждението на служителя при източника и го внася в държавата. Трите мерки, посочени в съображение (8), освобождават засегнатите предприятия от плащане на част от данъка върху заплатите на научните работници, посочени в съображение (8), букви а) и б) и на научния персонал, посочен в съображение (8), буква в).

               (10)

               В решението Комисията счита, че мерки 1 и 2 са били общи мерки и следователно не представляват държавна помощ по смисъла на член 107, параграф 1 от ДФЕС.

               (11)

               Що се отнася до мярка 3, тя е класифицирана като държавна помощ по смисъла на член 107, параграф 1 от ДФЕС и след анализ е счетена за съвместима с вътрешния пазар в светлината на критериите, посочени в Регламент (ЕО) № 70/2001 на Комисията (8).

               (12)

               В член 5а от Регламент (ЕО) № 70/2001 се определят правилата, които се прилагат за помощта за научноизследователска и развойна дейност. Мярка 3 е класифицирана като помощ за НИРД, като допустимите разходи са разходите за персонал, зает в научноизследователски проект (9). Определеният праг на интензитета на помощта от 35 % е прагът за допазарни развойни проекти (10).

         2.2.   Причини, довели до откриването на официалната процедура по разследване

               (13)

               Разследването разкри нередности, свързани с разпоредбите на белгийското право, съставляващи мярка 3, и на тяхното прилагане. Поради това Комисията започна официална процедура по разследване при разглеждане на следните елементи:

                           а)

                           Белгия не е приела необходимите мерки, за да приведе своето законодателство в съответствие с правото на Съюза. Съответните разпоредби от националното право не са се позовавали на категориите изследвания, предвидени в законодателството на Съюза. Привеждането в съответствие се е състояло едва през юни 2013 г. (11);

                           б)

                           Белгия не е изменила схемата преди 1 януари 2008 г., за да я направи съвместима с подходящите мерки, предложени от Комисията и приети от Белгия (12);

                           в)

                           Белгия не е уведомила Комисията за измененията, както и за удължаването на схемата, като по този начин е въведа в действие неправомерни помощи (13); както и

                           г)

                           В рамките на мониторинга Белгия не е предоставила достатъчно информация относно изплатените помощи поотделно.

               (14)

               В решението за откриване Комисията също така постави под съмнение правното основание за анализа на съвместимостта с вътрешния пазар на помощите, предоставени неправомерно по схемата. Тя заключи в съображение 40 от посоченото решение, че тези помощи трябва да се проучат с оглед на рамката на Общността за държавна помощ за научни изследвания, развитие и иновации (наричана по-долу „рамка за НИРДИ“ (14)).

         3.   МНЕНИЕ НА БЕЛГИЙСКИТЕ ОРГАНИ

               (15)

               Следва да се припомни, че по време на мониторинга белгийските органи признаха, че нито са изменили националното законодателство, за да включат позоваване на научноизследователските категории, посочени в съображение 13, буква а), нито са уведомили за изменения в схемата (предвид, че те са били извършени в духа на решението), нито са уведомили за удължаване на схемата след 4 юли 2011 г.

               (16)

               С писма от 3 март и 1 април 2014 г. белгийските органи предоставиха списък с дружества, които са се възползвали от освобождаване от данъка върху заплатите между 2006 и 2013 г. (последните налични фискални данни). 231 дружества са се ползвали от схемата през целия период.

               (17)

               Белгийските органи посочиха също в писмото си от 3 март 2014 г., че разглеждат съответствието на схемата с Регламент (ЕС) № 651/2014 (15), и по-специално с член 25 относно помощите за проекти за научноизследователска и развойна дейност. Белгийските органи не са съобщили на Комисията резултатите от своя анализ.

         4.   МНЕНИЯ НА ТРЕТИ СТРАНИ

               (18)

               Дружество D39S, център за научни изследвания и развойна дейност в областта на електрониката и далекосъобщенията, заяви, че освобождаването от данък върху заплатите е важна подкрепа, която позволява на младите иновативни предприятия да наемат допълнителен персонал. Печалбата от това освобождаване е позволила на дружеството да засили дейността си в областта на научните изследвания и развитието, като същевременно продължава да реагира бързо на търсенето на пазара.

         5.   ОЦЕНКА НА ПОМОЩТА

   5.1.   Наличие на държавна помощ по смисъла на член 107, параграф 1 от ДФЕС

               (19)

               Според член 107, параграф 1 от ДФЕС „всяка помощ, предоставена от държава членка или чрез ресурси на държава членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите членки, е несъвместима с вътрешния пазар“.

               (20)

               Определянето на една национална мярка като държавна помощ предполага, че трябва да бъдат изпълнени следните кумулативни условия: i) въпросната мярка да предоставя икономическо предимство на получателя; ii) това предимство да има държавен произход; iii) предимството да е избирателно; и iv) въпросната мярка да нарушава или да заплашва да наруши конкуренцията и да е в състояние да засегне търговията между държавите членки.

               (21)

               В настоящия случай освобождаването от данък върху заплатите в полза на младите иновативни предприятия представлява фискална мярка, която се финансира с държавни ресурси. Мярката обхваща само предприятията, които отговарят на определението за млади иновативни предприятия, така че е избирателна. Като допринася за финансирането на разходите за научноизследователска и развойна дейност на тези предприятия, мярката им осигурява икономическо предимство. Накрая, тъй като предприятията получатели действат на пазари, отворени за вътрешноевропейската търговия, мярката може да засегне конкуренцията и търговията между държавите членки.

               (22)

               Схемата е била определена като държавна помощ в решението (16). Това определение не е оспорено от белгийските органи в контекста на мониторинга.

         5.2.   Правомерност на помощта

               (23)

               В решението за откриване Комисията констатира, че като не е изпратила уведомление за увеличението на процента на освобождаване от данъка върху заплатите (увеличение от 50 на 75 % със Закона от 27 март 2009 г. за икономическото възстановяване и от 75 на 80 % със Закона от 17 юни 2013 г. за данъчните и финансовите разпоредби и за разпоредбите относно устойчивото развитие), както и за удължаването на срока на прилагане на схемата считано от 4 юли 2011 г. (решението предвижда първоначален срок от пет години), Белгия е привела в действие неправомерна помощ. Белгия не оспорва тази оценка и по време на официалната процедура по разследване предостави информация относно помощите, получени от дружествата бенефициери по схемата, необходима на Комисията, за да извърши анализ на съвместимостта.

         5.3.   Анализ на съвместимостта на мярката с вътрешния пазар

               (24)

               В съображение 40 от решението за откриване Комисията стигна до заключението, че оценката на съвместимостта на схемата трябва да се извърши с оглед на рамката за НИРД, като остави нерешен въпроса за това кой член се прилага: разпоредбите, свързани с помощта за проекти за НИРД (точка 5.1 от насоките за НИРДИ), или разпоредбите, свързани с помощта за млади иновативни предприятия (точка 5.4 от насоките за НИРДИ), като схемата изглежда се прилага за тази конкретна категория предприятия.

         5.3.1.   Методология

               (25)

               Както беше споменато по-горе в съображение 16, белгийските органи посочиха, че 231 предприятия са се възползвали от тази схема през целия разглеждан период. Анализът на данните показа следното:

                           а)

                           183 предприятия са получили помощи на стойност под 200 000 EUR за тригодишен период в рамките на целия разглеждан период. Тези помощи, попадаща в приложното поле на Регламент (ЕО) № 1998/2006 на Комисията (17) (регламента de minimis), са били изключени от анализа.

                           б)

                           останалите 48 предприятия, които са получили помощ в размер на повече от 200 000 EUR, са обект на задълбочен анализ. По отношение на тези предприятия белгийските органи посочиха:

                                       —

                                       категориите научни изследвания, в които са се вписвали проектите, осъществявани от предприятията бенефициери (за целите на проверката на съответствието с условията, изложени в точка 5.1 от Насоките за НИРД);

                                       —

                                       метода на изчисляване на интензитета на помощта, придружен с примери (за целите на проверката на съответствието с условията, изложени в точка 5.1 от Насоките за НИРД);

                                       —

                                       датата на създаване на всяко предприятие (за целите на проверката на съответствието с 1-то условие, предвидено в точка 5.4 от Насоките за НИРД);

                                       —

                                       дела на разходите за научноизследователска и развойна дейност (за целите на проверката на съответствието с 2-то условие, предвидено в точка 5.4 от Насоките за НИРД);

                                       —

                                       от общата сума, получена от всяко предприятие, дела на сумата, попадаща в мярка 3 (и следователно квалифицирана като държавна помощ) и дела на сумата, попадаща в мярка 1 и мярка 2 (за целите на проверката на съответствието с 3-то условие, предвидено в точка 5.4 от Насоките за НИРД).

               (26)

               Анализът на последните данни (делът на помощта попадаща в мярка 3) позволи да се ограничи обхватът на анализа, тъй като размерът на получената помощ по мярка 3 е бил по-нисък от общата сума, посочена от белгийските органи (получена по схемата като цяло). От 48-те предприятия, споменати в съображение (25), буква б), 14 предприятия са получили помощ по мярка 3 в размер над 200 000 EUR през разглеждания период.

         5.3.2.   Анализ в контекста на разпоредбите относно помощите за проекти за научноизследователска и развойна дейност (точка 5.1 от Насоките за НИРД)

               (27)

               В точка 5.1 от Насоките относно НИРДИ се изброяват критериите, при които помощите за проекти за НИРД могат да бъдат обявени за съвместими с вътрешния пазар.

                           а)

                           точка 5.1.1 гласи, че „подпомаганата част от научноизследователския проект трябва изцяло да попада в рамките на една или повече от следните категории научноизследователска дейност: фундаментални научни изследвания, индустриални научни изследвания, експериментално развитие“.
                           В кралския указ от 23 март 2014 г. (18) се посочва, че обществената федерална служба за планиране на политиката в областта на науката отговаря, при разглеждането на досието, за проверката на „описанието на проектите или програмите за научни изследвания или развойна дейност, за които е поискано становище“ и за проверката на това дали проектите попадат в някоя от областите на научни изследвания, посочени в Насоките относно НИРДИ и в законодателството. За всички 48 предприятия, които бяха подложени на задълбочен преглед, белгийските органи предоставиха описание на осъществяваните научноизследователски и развойни дейности, както и научноизследователската категория, към която спадат тези проекти. Комисията установи, че осъществените проекти спадат към една от трите категории, изброени в Насоките за НИРДИ, и стигна до заключението, че условието, определено в точка 5.1.1 от тях, е било спазено.

                           б)

                           точка 5.1.2 от Насоките относно НИРДИ съдържа размерите на базовия интензитет на помощта (25 % за експериментално развитие), които могат да бъдат увеличени в някои случаи, по-специално когато помощта се предоставя на МСП (точка 5.1.3, буква а) от Насоките за НИРДИ).
                           В писмото си от 3 март 2014 г. белгийските органи предоставиха допълнителна информация за двете увеличения на ставката на данъка, които доведоха до увеличаване на приложимото данъчно намаление на 80 %, а именно по отношение на спазването на интензитетите на помощта, предвидени в решението. Прилагайки метода на изчисление, използван от Комисията в решението, белгийските органи успяха да докажат, че увеличаването на 80 % на процента на освобождаване от данък върху заплатите води до максимален интензитет от 28,28 %. Те също така предоставиха информация за процентите на интензитета за предприятията, подлежащи на задълбочена проверка. Комисията установи, че тази ставка е в съответствие с точка 5.1.3 от Насоките за НИРДИ, в която се предвижда максимален интензитет от 35 % за средните предприятия и 45 % за малките предприятия в случай на експериментално развитие. Тези стойности на интензитета се увеличават в случай на фундаментални или индустриални научни изследвания;

                           в)

                           в точка 5.1.4 от Насоките за НИРДИ се описват подробно допустимите разходи. В съображение 16 от решението за откриване на процедурата Комисията отбеляза, че разпоредбите от националното право споменават категориите персонал, за които може да бъде предоставено освобождаване, но не уточняват условията за проверка от страна на данъчната администрация на наемането на този персонал в работата по проект за научни изследвания и развойна дейност.
                           В Кралския указ от 23 март 2014 г. се посочва, че обществената федерална служба за планиране на политиката в областта на науката отговаря при разглеждането на досието за проверката на „елементите, които доказват, че работникът ще бъде нает за проекти и програми за научноизследователска и развойна дейност“ въз основа на данните, предоставени от предприятията жалбоподатели. Комисията установи, че съответното национално законодателство и неговото прилагане, което се извършва от белгийските органи, спазват разпоредбите на точка 5.1.4 от Насоките за НИРДИ.
                           За 48-те дружества, които подлежат на задълбочен преглед, белгийските органи представиха проектите, разработвани от тези предприятия, и посочиха броя и категориите персонал, за които е предоставено освобождаване.

               (28)

               В светлината на гореизложеното Комисията стига до заключението, че помощта, отпусната по мярка 3, е в съответствие с точка 5.1 от Насоките за НИРДИ.

         5.3.3.   Анализ в контекста на разпоредбите относно помощта за млади иновативни предприятия (точка 5.4 от Насоките за НИРДИ)

               (29)

               В решението за откриване Комисията е посочила, че „тъй като със схемата се въвеждат помощи за млади иновативни предприятия, разглеждането на нейната съвместимост също беше взето предвид, по-специално въз основа на раздел 5.4 от Насоките за НИРДИ относно помощите за млади иновативни предприятия“ (съображение 46). Комисията обаче изрази съмнения дали предприятията, които се възползват от схемата, отговарят на всички условия, посочени в точка 5.4 (класификация на малко предприятие, възраст, процент от разходите за научноизследователска и развойна дейност, размер на помощта).

               (30)

               Анализът на данните, предоставени от белгийските органи, показа, че в края на 2013 г. само две предприятия са отговаряли на условията, посочени в точка 5.4 от Насоките за НИРДИ (като същевременно са отговаряли на условията по точка 5.1).

               (31)

               Поради това Комисията стига до заключението, че точка 5.1 от Насоките за НИРДИ относно помощите за проекти за научноизследователска и развойна дейност, е приложимото правно основание.

         5.3.4.   Съвместимост на схемата, считано от 1 юли 2014 г.

               (32)

               Срокът на действие на Насоките за НИРДИ, които са основата за анализа на съвместимостта на схемата, изтече на 30 юни 2014 г.

               (33)

               От 1 юли 2014 г. ако условията на глава 1 са изпълнени и условията, предвидени в член 25 (помощ за научни изследвания, развойна дейност и иновации), са спазени, схемата може да бъдат обхваната от освобождаването, предвидено в ОРГО. Белгийските органи се приканват да информират Комисията за резултата от своя анализ и, ако е необходимо, да уведомят Комисията за подновяване на схемата.

         6.   ЗАКЛЮЧЕНИЕ

               (34)

               Комисията констатира, че Белгия е привела в действие схемата в нарушение на член 108, параграф 3 от ДФЕС. Въпреки това с оглед на гореизложеното Комисията счита, че продължаващото прилагане на схемата от белгийските органи след 4 юли 2011 г., както и измененията в схемата, са съвместими с вътрешния пазар до 30 юни 2014 г. съгласно член 107, параграф 3, буква в) от ДФЕС,

         ПРИЕ НАСТОЯЩОТО РЕШЕНИЕ:
   Член 1
   Мярката на частично освобождаване от данък върху заплатите в полза на младите иновативни предприятия, приведена в действие от Белгия, е съвместима с вътрешния пазар до 30 юни 2014 г. по силата на член 107, параграф 3, буква в) от ДФЕС.
   Член 2
   Адресат на настоящото решение е Кралство Белгия.

      Съставено в Брюксел на 23 януари 2015 година.

            За Комисията

         Margrethe VESTAGER

            Член на Комисията

      (1)  Считано от 1 декември 2009 г., членове 87 и 88 от Договора за ЕО стават съответно членове 107 и 108 от Договора за функционирането на Европейския съюз („ДФЕС“). Двете групи от разпоредби са по същество идентични. За целите на настоящото решение позоваванията на членове 107 и 108 от ДФЕС трябва да се разбират като позовавания съответно на членове 87 и 88 от Договора за ЕО, когато е уместно. С ДФЕС се въвеждат също някои промени в терминологията, като „Общност“ се заменя със „Съюз“, „общ пазар“ с „вътрешен пазар“ и „Първоинстанционен съд“ със „Съд“. В настоящото решение се използва терминологията от ДФЕС.

      (2)  ОВ C 69, 7.3.2014 г., стр. 122.

      (3)  Вж. бележка под линия 2.

      (4)  ОВ C 209, 31.8.2006 г., стр. 10.

      (5)  Вж. съображение 5 от решението от 4 юли 2006 г.

      (6)  Вж. съображение 8 от цитираното решение от 4 юли 2006 г.

      (7)  Вж. съображение 12 от цитираното решение от 4 юли 2006 г.

      (8)  Регламент (ЕО) № 70/2001 на Комисията от 12 януари 2001 г. относно прилагането на членове 87 и 88 от Договора за създаване на Европейската общност по отношение на държавната помощ за малките и средни предприятия (ОВ L 10, 13.1.2001 г., стр. 33).

      (9)  Вж. съображение 26 от цитираното решение.

      (10)  Вж. член 5а, параграф 3, буква в) от Регламент (ЕО) № 70/2001, изменен с Регламент (ЕО) № 364/2004 на Комисията от 25 февруари 2004 г. за изменение на Регламент (ЕО) № 70/2001 относно разширяването на приложното му поле по отношение на помощта за научноизследователска и развойна дейност (ОВ L 63, 28.2.2004 г., стр. 22).

      (11)  Вж. съображения 17 и следващи от решението за откриване.

      (12)  Писмо от правителството на регион Брюксел-столица от 22 февруари 2008 г., писмо от правителството на регион Валония от 17 март 2008 г. и писмо от правителството на регион Фландрия от 3 юли 2007 г.

      (13)  Вж. съображения 22—27 от решението за откриване.

      (14)  ОВ C 323, 30.12.2006 г., стр. 1.

      (15)  Регламент (ЕС) № 651/2014 на Комисията от 17 юни 2014 г. относно деклариране на някои категории помощи за съвместими с общия пазар в приложение на членове 107 и 108 от Договора (ОВ L 187, 26.6.2014 г., стр. 1).

      (16)  Вж. съображение 21 от цитираното решение от 4 юли 2006 г.

      (17)  Регламент (ЕО) № 1998/2006 на Комисията от 15 декември 2006 г. за прилагане на членове 87 и 88 от Договора към минималната помощ (ОВ L 379, 28.12.2006 г., стр. 5).

      (18)  Кралски указ от 23 март 2014 г. за изменение, по отношение на освобождаването от плащане на данък върху заплатите, AR/CIR 92 в изпълнение на изискванията на член 275, параграфи 2 и 3 от Кодекса за данъците върху доходите от 1992 г. Moniteur belge, 31.3.2014 г.


title: 2014/811/ЕС: Решение на Европейския парламент и на Съвета от 22 октомври 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2013/002 BE/Carsid от Белгия)

text:
               20.11.2014

               BG

               Официален вестник на Европейския съюз

               L 333/9

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 22 октомври 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2013/002 BE/Carsid от Белгия)

      (2014/811/ЕС)

   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (1), и по-специално член 12, параграф 3 от него,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014 — 2020 г.) и за отмяна на Регламент (ЕО) № 1927/2006 (2), и по-специално член 23, втора алинея от него,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020 (3), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (4), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден, за да осигурява допълнителна подкрепа за съкратените работници в резултат на големи структурни промени в моделите на световната търговия вследствие на глобализацията и да ги подпомага при повторната им интеграция на пазара на труда.

               (2)

               Както е посочено в член 12 от Регламент (ЕС, Евратом) № 1311/2013, ЕФПГ не може да надхвърля максималния годишен размер от 150 милиона евро (по цени от 2011 г.).

               (3)

               На 2 април 2013 г. Белгия е подала заявление за мобилизиране на средства по линия на ЕФПГ във връзка със съкращения в предприятието Carsid SA, като заявлението е допълвано с информация до 4 юли 2014 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Следователно Комисията предлага да бъде мобилизирана сумата от 911 934 EUR.

               (4)

               Поради това, за да бъде удовлетворено подаденото от Белгия заявление, следва да бъдат мобилизирани средства за предоставяне на финансово участие по линия на ЕФПГ,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейски фонд за приспособяване към глобализацията за осигуряване на сумата от 911 934 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 22 октомври 2014 година.

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 406, 30.12.2006 г., стр. 1.

      (2)  ОВ L 347, 20.12.2013 г., стр. 855.

      (3)  ОВ L 347, 20.12.2013 г., стр. 884.

      (4)  ОВ C 373, 20.12.2013 г., стр. 1.


title: Решение на Комисията от 23 май 2001 година относно мандата на служителите по изслушването в някои производства по конкуренция (нотифицирано под номер С (2001) 1461)Текст от значение за ЕИП.

text:
               08/ 01

               BG

               Официален вестник на Европейския съюз

               108

         32001D0462

               L 162/21

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА КОМИСИЯТА

   от 23 май 2001 година
   относно мандата на служителите по изслушването в някои производства по конкуренция
   (нотифицирано под номер С (2001) 1461)
   (текст от значение за ЕИП)
   (2001/462/ЕО, ЕОВС)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Договора за създаване на Европейската общност за въглища и стомана,
   като взе предвид Споразумението за Европейското икономическо пространство,
   като взе предвид Процедурния правилник на Комисията (1), и по-специално член 20 от него,
   като има предвид, че:

               (1)

               Правото на засегнатите страни и на трети страни да бъдат изслушани, преди да бъде взето окончателното решение, засягащо техните интереси, е основен принцип в общностното законодателство. Това право е установено също така в Регламент (ЕИО) № 4064/89 на Съвета от 21 декември 1989 г. за контрола върху концентрациите между предприятия (2), последно изменен с Регламент (ЕО) № 1310/97 (3), Регламент (ЕО) № 2842/98 Комисията от 22 декември 1998 г. относно изслушване на страните по определени процедури съгласно членове 85 и 86 от Договора за ЕО (4) и Регламент (ЕО) № 447/98 на Комисията от 1 март 1998 г. относно нотифицкациите, сроковете и изслушванията, предвидени в Регламент (ЕО) № 4064/89 на Съвета относно контрола върху концентрациите между предприятия (5).

               (2)

               Комисията трябва да гарантира, че това право при провежданите от нея процедури във връзка с конкуренцията, като има предвид по-специално Хартата на основните права в Европейския съюз (6).

               (3)

               Следователно провеждането на административните процедури следва да бъде възложено на независимо лице, което притежава опит в областта на конкуренцията и почтеност, необходима за да допринесе за обективността, прозрачността и ефективността на тези процедури.

               (4)

               За тези цели Комисията създаде длъжността на служител по изслушването през 1982 г. и определи мандата за тази длъжност в Решение 94/810/ЕОВС, ЕО от 12 декември 1994 г. относно мандата на служителите участващи в производства в областта на конкуренцията пред Комисията (7).

               (5)

               Необходимо е по-нататъшно засилване на ролята на служителя по изслушването и адаптиране и консолидиране на тази компетентност в светлината на развитието на правото на конкуренцията.

               (6)

               С цел да бъде гарантирана независимост на служителя по изслушването, той следва да бъде прикрепен, по административни съображения, към член на Комисията, който специално отговаря за конкуренцията. Следа да бъде увеличена прозрачността по отношение на назначаването, уволняването и прехвърлянето на служителите по изслушването.

               (7)

               Служителят по изслушването се назначава в съответствие с правилата, установени в Правилника за длъжностните лица и условията за работа на другите служители на Европейските общности. В съответствие с тези правила следва да бъдат взети предвид кандидати, които не са длъжностни лица в Комисията.

               (8)

               Мандатът на служителите по изслушването следва да бъде определен по такъв начин, че да не се накърни правото на изслушване по време на цялата процедура.

               (9)

               При оповестяване на информация относно физически лица особено внимание следва да се обърне на Регламент (ЕО) № 45/2001 на Европейския парламент и на Съвета от 18 декември 2000 г. за защитата на физическите лица по отношение на обработката на лични данни от институции и органи на Общността и за свободното движение на такива данни (8).

               (10)

               Настоящото решение следва да не накърнява общите правила, предоставящи или изключващи достъп до документите на Комисията.

               (11)

               Решение 94/810/ЕОВС, ЕО следва да бъде отменено.

         РЕШИ:
   Член 1
   Комисията назначава един или повече служители по изслушването (наричани по-нататък „служители по изслушването“), които гарантират, че ефективното упражняване на правото на изслушване е уважено в производства пред Комисията, отнасящи се до конкуренцията съгласно членове 81 и 82 от Договора за ЕО, членове 65 и 66 от Договора за ЕОВС и Регламент (ЕИО) № 4064/89.
   Член 2
   1.   Назначаването на служители по изслушването се публикува в Официален вестник на Европейските общности. Всяко прекъсване, прекратяване на назначаване или прехвърляне по каквато и да е процедура, следва да бъде обект на мотивирано решение на Комисията. Такова решение се публикува в Официален вестник на Европейските общности.

   2.   Служителят по изслушването се прикрепя, по административни съображения, към члена от Комисията, натоварен със специални отговорности по отношение на конкуренцията (наричан оттук нататък „компетентния член на Комисията“).
   3.   Когато служителят по изслушването е в невъзможност да изпълнява задълженията си, компетентният член на Комисията, когато това се налага, след консултация със служителя по изслушването, определя друг служител, който не е бил свързан със съответното дело, да изпълнява задълженията на служителя по процедурата.
   Член 3
   1.   При изпълняване на служебните си задължения служителят по изслушването взема предвид необходимостта от ефективно прилагане на правилата на конкуренцията в съответствие с действащото общностно законодателство и с принципите, установени от Съда на Европейските общности и Първоинстанционния съд на Европейските общности.
   2.   Служителят по изслушването следва да бъде информиран от директора, отговарящ за разследването на случая (наричан оттук нататък „отговорния директор“) относно развитието на процедурата до момента на представяне на проекторешение на компетентния член на Комисията.
   3.   Служителят по изслушването има право да представи наблюденията си на компетентния член на Комисията по всеки въпрос, възникващ по време на производство в областта на конкуренцията, проведено пред Комисията.
   Член 4
   1.   Служителят по изслушването организира и ръководи изслушванията, предвидени в разпоредбите за прилагане на членове 81 и 82 от Договора за ЕО, членове 65 и 66 от Договора за ЕОВС и Регламент (ЕИО) № 4064/89, в съответствие с членове 5—13 от настоящото решение.
   2.   Разпоредбите, посочени в параграф 1, са:

               а)

               член 36, първи параграф от Договора за ЕОВС;

               б)

               Регламент (ЕО) № 2842/98;

               в)

               Регламент (ЕО) № 447/98.

         Член 5
   Служителят по изслушването гарантира, че изслушването е правилно проведено, и допринася за обективността на самото изслушване и на всяко решение, взето впоследствие. Изслушващият служител се стреми да гарантира по-специално, че при подготовката на проекти за решения на Комисията всички релевантни факти са надлежно взети предвид, независимо от това дали са благоприятни, или не за засегнатите страни, включително фактическите елементи, свързани с тежестта на всяко извършено нарушение.
   Член 6
   1.   Заявленията за изслушване от трети страни, били те лица, предприятия или обединения от лица или предприятия, се подават в писмен вид, заедно с писмено становище, уточняващо интереса на заявителя от изхода на процедурата.
   2.   Решенията за това дали да бъдат изслушани трети страни се вземат след консултация с отговорния директор.
   3.   Когато е установено, че дадено заявление не доказва наличието на достатъчен интерес за изслушване, подалият молбата се информира в писмен вид относно причините за този извод. Определя се краен срок, в рамките на който той може да представи допълнителни писмени забележки.
   Член 7
   1.   Заявленията за устно изслушване могат да се направят от заявителя в писмените отговори на писмата, които Комисията е адресирала до него.
   2.   Писмата, посочени в параграф 1, са следните:

               а)

               съобщение за изложението, съдържащо възраженията;

               б)

               покана за писмени коментари на трета страна, доказала, че има достатъчен интерес да бъде изслушана;

               в)

               информиране на заявителя, че от гледна точка на Комисията са налице достатъчно основания за установяване на нарушение, и покана, отправена към него да представи други допълнителни писмени коментари.

         3.   Решения по отношение на това дали заявителите следва да бъдат изслушани устно се вземат след консултация с отговорния директор.
   Член 8
   1.   Когато лице, предприятие или асоциация на лица или предприятия са получили едно или повече от писмата, изброени в член 7, параграф 2, и има основание да смята, че Комисията разполага с документи, които не са ѝ били разкрити, и че тези документи са необходими за надлежното упражняване на правото на изслушване, достъпът до тези документи може да бъде потърсен чрез обосновано искане.
   2.   Обоснованото решение, постановено по всяко такова искане, се съобщава на лицето, предприятието или обединението, направило искането, и до всяко друго лице, предприятие или асоциация, засегнато от процедурата.
   Член 9
   Когато се възнамерява да се оповести информация, която може да съставлява търговска тайна на предприятие, то се уведомява в писмен вид за това намерение и за причините, довели до него. Определя се краен срок, в рамките на който съответното предприятие може да представи всякакви писмени коментари.
   Когато засегнатото предприятие възразява срещу разкриването на информацията, но е установено, че информацията не е защитена и поради това може да бъде разкрита, това следва да бъде изложено в мотивирано решение, за което засегнатото предприятие следва да бъде уведомено. Решението следва да определи датата, след която информацията ще бъде оповестена. Тази дата не може да бъде повече от една седмица от датата на нотификацията.
   Първият и вторият параграф се прилагат mutatis mutandis за оповестяването на информация при публикуване в Официален вестник на Европейските общности.
   Член 10
   Когато лице, предприятие или асоциация на лица или предприятия считат, че определеният краен срок за отговор на писмо, посочено в член 7, параграф 2, е твърде кратък, те имат право в рамките на първоначално определения краен срок да поискат продължаване на този срок посредством отправяне на обосновано искане. Заявителят се информира в писмен вид за това дали искането е било уважено.
   Член 11
   Когато е уместно, от гледна точка на необходимостта да се гарантира, че изслушването е надлежно подготвено, и по-специално, че фактическите въпроси са изяснени в максимална степен, служителят по изслушването има право след консултация с отговорния директор да предостави предварително на поканените на изслушването страни списък с въпросите, по които той би искал те да изложат становището си.
   За тази цел, след консултация с отговорния директор, служителят по изслушването може да проведе среща със страните, поканени на изслушването, и, където е уместно, със служители на Комисията, когато това е необходимо, с цел да подготви самото изслушване.
   Служителят по изслушването има право също така да иска предварително писмено уведомяване за основното съдържание на очакваното становище на лицата, които страните, предложили изслушването, са поканили.
   Член 12
   1.   След консултиране с отговорния директор служителят по изслушването определя датата, времетраенето и мястото на провеждане на изслушването. Когато е поискано отлагане, служителят по процедурата решава дали да го допусне, или не.
   2.   Служителят по изслушването е изцяло отговорен за провеждане на изслушването.
   3.   Служителят по изслушването решава дали да бъдат допуснати нови документи по време на изслушването, кои лица следва да бъдат изслушани от името на страна и дали засегнатите лица следва да бъдат изслушани отделно или в присъствието на други лица, присъстващи на изслушването.
   4.   Когато е уместно, от гледна точка на необходимостта да се гарантира правото на изслушване, служителят по изслушването има право след консултации с отговорния директор, да предостави на лица, предприятия и обединения от лица или предприятия възможността да представят допълнителни писмени бележки след устното изслушване. Служителят по изслушването определя дата, до която може да бъде допуснато такова представяне. Европейската комисия не е задължена да вземе предвид писмени забележки, получени след тази дата.
   Член 13
   1.   Служителят по изслушването докладва на компетентния член на Комисията за изслушването и за заключенията, направени от него във връзка със съблюдаването на правото на изслушване. Наблюденията, съдържащи се в този доклад, се отнасят за процесуални въпроси, включително оповестяване на документи и достъп до преписката, срокове за предоставяне на отговори на възражения и надлежно провеждане на устно изслушване.
   Копие от доклада се дава на генералния директор на Генерална дирекция „Конкуренция“ и на отговорния директор.
   2.   В допълнение към доклада, упоменат в параграф 1, служителят по изслушването може да осъществи наблюдения по отношение на развитието на производството. Такива наблюдения може да бъдат свързани освен с друго и с необходимостта от допълнителна информация, оттеглянето на определени възражения или формулиране на допълнителни възражения.
   Член 14
   Когато е уместно, служителят по изслушването може да докладва за обективността на всяко искане, направено с цел оценяване на влиянието върху конкуренцията на ангажиментите, предложени по време на започнатите от Комисията процедури, посочени в член 1. Това се отнася по-специално по отношение на подбора на ответните страни и на използваната методология.
   Член 15
   Служителят по изслушването, въз основа на проекторешение по делото, което следва да бъде представено на Консултативния комитет, подготвя окончателен писмен доклад относно спазването на правото на изслушване, така както е посочено в член 13, параграф 1. Този доклад също така следва да разгледа въпроса дали проектът за решение разглежда единствено възраженията по отношение на които на страните е била предоставена възможността да изложат становищата си и, където е подходящо, обективността на всяко искане по смисъла на член 14.
   Окончателният доклад се представя за коментар на компетентния член на Комисията, на генералния директор на Генерална дирекция „Конкуренция“ и на отговорния директор. Той се съобщава на отговорните органи в държавите-членки и в съответствие с разпоредбите за сътрудничество, съдържащи се в Протокол № 23 и Протокол № 24 от Споразумението за ЕИП, на Надзорния орган на Европейската асоциация за свободна търговия.
   Член 16
   1.   Окончателният доклад на служителя по изслушването се прикрепя към проекторешение, представено на Комисията, с цел гарантиране на това, че при вземането на решение по отделен случай Комисията е изцяло уведомена за релевантната информация относно протичането на процедурата и за зачитането на правото на изслушване.
   2.   Окончателния доклад може да бъде променен от служителя по изслушването в светлината на промените в проекта за решение до датата, на която решението бъде прието от Комисията.
   3.   Комисията съобщава доклада на служителя по изслушването заедно с решението на адресатите на решението. Тя публикува доклада на служителя по процедурата в Официален вестник на Европейските общности заедно с решението, като се вземат предвид законните интереси на предприятията за защита на техните търговски тайни.
   Член 17
   Решение 94/810/ЕОВС, ЕО се отменя.
   Процедурните действия, предприети до този момент съгласно горепосоченото решение, остават в сила.

      Съставено в Брюксел на 23 май 2001 година.

            За Комисията

         Mario MONTI

            Член на Комисията

      (1)  ОВ L 308, 8.12.2000 г., стр. 26.

      (2)  ОВ L 395, 30.12.1989 г., стр. 1 (поправена версия в ОВ L 257, 21.9.1990 г., стр. 13).

      (3)  ОВ L 180, 9.7.1997 г., стр. 1.

      (4)  ОВ L 354, 30.12.1998 г., стр. 18.

      (5)  ОВ L 61, 2.3.1998 г., стр. 1.

      (6)  ОВ L 364, 18.12.2000 г., стр. 1.

      (7)  ОВ L 330, 21.12.1994 г., стр. 67.

      (8)  ОВ L 8, 12.1.2001, стр. 1.